Pedro María Anaya (født 16. juni 1794, død 21. mai 1854) var president i Mexico i 2 perioder (1847–1848). Han spilte en viktig rolle i den meksikansk-amerikanske krigen. Anaya ble født i San Mateo de Huichapan i 1794. Foreldrene var spanjolene Pedro José Anaya y Maldonado og María Antonia de Álvarez. I 1810 startet han sin militære karriere. I 1821 ble han rekruttert til å kjempe for opprørerne under Mexicos uavhengighetskrig.